CELEX: 62013TN0619
Language: hu
Date: 2013-11-26 00:00:00
Title: T-619/13. P. sz. ügy: A Közszolgálati Törvényszék F-92/11. sz., Faita kontra EGSZB ügyben 2013. szeptember 16-án hozott ítélete ellen Carla Faita által 2013. november 26-án benyújtott fellebbezés

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/36
            
         A Közszolgálati Törvényszék F-92/11. sz., Faita kontra EGSZB ügyben 2013. szeptember 16-án hozott ítélete ellen Carla Faita által 2013. november 26-án benyújtott fellebbezés
   (T-619/13. P. sz. ügy)
   2014/C 24/67
   Az eljárás nyelve: francia
   
      Felek
   
   
      Fellebbező: Carla Faita (lakóhelye: Brüsszel, Belgium) (képviselők: D. Abreu Caldas, M. Abreu Caldas és J.-N. Louis ügyvédek)
   
      A másik fél az eljárásban: Európai Gazdasági és Szociális Bizottság (EGSZB)
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék (második tanács) F-92/11. sz., Faita kontra EGSZB ügyben 2013. szeptember 16-án hozott ítéletét;
            
         
               —
            
            
               kötelezze az EGSZB-t arra, hogy fizessen a fellebbezőnek 15 000 eurót a kinevezésre jogosult hatóság által a gondoskodási kötelezettsége megsértéséből eredő nem vagyoni kára megtérítése címén;
            
         
               —
            
            
               kötelezze az EGSZB-t a költségek viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező két jogalapra hivatkozik.
   
               1.
            
            
               Az első jogalap a pert megelőző eljárás és a megfelelő ügyintézés elvének céljára vonatkozó, abban megnyilvánuló téves jogalkalmazáson alapul, hogy a Közszolgálati Törvényszék nem szankcionálta azt a tényt, hogy a panaszt elutasító határozat indokolása szóról szóra megegyezik a kérelmet elutasító határozat indokolásával, méghozzá annak ellenére, hogy a panasz a kérelemben foglalt érvektől eltérő érveket tartalmaz (e jogalap a megtámadott ítélet 44. és 65–67. pontjára vonatkozik).
            
         
               2.
            
            
               A második jogalap egyrészt a védelemhez való jog abban megnyilvánuló megsértésén alapul, hogy a felperesnek nem volt lehetősége a Közszolgálati Törvényszék előtt folyó eljárásban az ezzel kapcsolatos érvei kifejtésére, amikor a Közszolgálati Törvényszék arra a megállapításra jutott, hogy a kinevezésre jogosult hatóság a fellebbező kérelmét elutasító határozatát egy ötödik, hallgatólagos indokra is alapította, másrészt abban megnyilvánuló téves jogalkalmazáson, hogy a Közszolgálati Törvényszék az Európai Unió tisztviselői személyzeti szabályzata 24. cikke alkalmazása jogszerűségének felülvizsgálata során az említett személyzeti szabályzat 12a. cikkének (3) bekezdésében szereplő feltételeket vizsgálta (e jogalap a megtámadott ítélet 94. és azt követő pontjaira vonatkozik).